**Sporočilo za javnost**

Kontakt: pr.sluzba@elektro-maribor.si Maribor, 12. 11. 2018

**Informativni dnevi o pametnih števcih ter priključevanju na omrežje**

**Maribor, 12. november 2018 - Za naše uporabnike distribucijskega omrežja je Akademija distribucije Elektro Maribor pripravila informativne dneve o pametnih števcih električne energije ter o priključevanju na omrežje. Informativni dan bo na vseh območnih enotah naše družbe.**

Za nas so mnenja in potrebe odjemalcev zelo pomembna. Zaradi intenzivnega razvoja sodobne elektrodistribucije, v naslednjih letih bodo imeli vsa gospodinjstva pametne števce (že danes je opremljenost več kot 75-odstotna), pa bi želeli našim odjemalcem posredovati tudi čim več uporabnih informacij o novih tehnologijah.

Zato je naša Akademija distribucije Elektro Maribor za vas pripravila informativne dneve na vseh območnih enotah. Udeležencem bodo sodelavci naše družbe Elektro Maribor predstavili novosti na področju pametnih števcev in na področju naprednih meritev električne energije.

Predstavili bomo tudi nov projekt ''Premakni porabo'' in možnosti učinkovite rabe energije doma. Naši strokovnjaki bodo odgovarjali tudi na vprašanja o priključevanju na omrežje, o kakovosti dobave električne energije in na morebitna druga vprašanja.

**Informativni dnevi bodo potekali:**

* **na območju Maribora** - 15. novembra 2018, od 12:00 do 16:00 ure, Elektro Maribor, OE Maribor z okolico, Vodovodna ulica 2, Maribor,
* **na območju Slovenske Bistrice** - 20. novembra 2018, od 12:00 do 16:00 ure, Elektro Maribor, OE Slovenska Bistrica, Kolodvorska ulica 21 a, Slovenska Bistrica,
* **na območju Ptuja** -22. novembra 2018, od 12:00 do 16:00 ure, Elektro Maribor, OE Ptuj, Ormoška cesta 26, 2250 Ptuj,
* **na območju Murske Sobote** – 27. novembra 2018, od 12:00 do 16:00 ure, Elektro Maribor, OE Murska Sobota, Lendavska ulica 31 a, Murska Sobota,
* **na območju Gornje Radgone** - 5. decembra 2018, od 12:00 do 16:00 ure, Elektro Maribor, OE Gornja Radgona, Vodnikova ulica 7, Gornja Radgona.